274 Paruus uel Paruulus

Est paruus etate, paruus sensu, paruus malicia. Sed et tales accepti sunt Dee, Prou. 9[:4]: *Si quis est parvulus, veniat ad me*. Et Matt. 18[:3]: *Nisi conversi fueritis, et efficiamini sicut parvuli, non intrabitis in regnum cælorum*.

¶ Nam ad litteram vnus paruus intrare potest vbi grossus non poterit, precipue vbi ingressus est artus. Vnde 1 Reg. 15[:17], dictum est Sauli: *Nonne cum parvulus esses in oculis tuis, caput in tribubus Israël factus es*? Et Deus dedit Salomoni paruulo sapientiam, diuicias, et gloriam, 3 Reg. 3[:7]: *Ego sum puer parvulus, ignorans [egressum et introitum] meum*. Et Matt. 18[:2]: *Advocans Jesus parvulum, statuit eum in medio eorum*.

¶ Item, Luc. 10[:21]: *Abscondisti hæc a sapientibus et prudentibus, et revelasti ea parvulis*. Et in Psal. [18:8]: *Sapientiam præstans parvulis*.

Item, nisi circulus paruus fuerit, non profiet insertus in aliena materia. Sic dictum est de David, 1 Reg. 16[:11]: *Reliquus parvulus est, et pascit* gregem.

¶ Figura 4 Reg. 4[:2], cum mulier non haberet nisi parum olei et infudisset in vasa sua, omnia sunt repleta. Vnde Philosophus, 7, *De animalibus*,[[1]](#endnote-1) quod animalia parua sunt fecundiora and pluris generonis quam in magna. Sic parui et humiles plus fecundant quam magni.

1. Aritotle, *The History of Animals* 7.1 582a19-22 (Barnes 1:912): but young men and women produce undersized and imperfect progeny, as is the case also with the common run of animals. Young women conceive readily, but, having conceived, their labour in childbed is apt to be difficult. [↑](#endnote-ref-1)